**PAKALPOJUMA LĪGUMS Nr. DIKID-23-4-lī**

Rīgā

Dokumenta parakstīšanas datums

ir pēdējā pievienotā droša elektroniskā paraksta

un tā laika zīmoga datums

(27.07.2023.)

**Rīgas domes Izglītības, kultūras un sporta departaments** (reģ. Nr. 90011524360, Rīgā, Krišjāņa Valdemāra ielā 5, LV-1010), turpmāk – Departaments vai Pasūtītājs, tā pilnvarotās personas, Administratīvās pārvaldes priekšnieces Lāsmas Lancmanes personā, kas rīkojas saskaņā ar Rīgas domes priekšsēdētāja 07.02.2023. rīkojumu Nr. RD-23-11-r “Par projekta “Izglītības iestāžu digitalizācija 7.– 9. klasēm” (PVM ID APS1169) pilnvarojumu”, no vienas puses, un

"Compensa Vienna Insurance Group" ADB Latvijas filiāle reģistrācijas Nr. 40103942087*,* turpmāk – Izpildītājs, filiāles vadītāja Aigara Freimaņa personā, kurš rīkojas saskaņā ar komercreģistrā reģistrēta pilnvarojuma pamata, no otras puses, kopā sauktas – Puses, Departamenta atklātā konkursa „Portatīvo datoru apdrošināšanas pakalpojumi Rīgas domes Izglītības, kultūras un sporta departamenta padotībā esošo skolu vajadzībām”, identifikācijas Nr. RD IKSD 2023/7 (turpmāk – Iepirkums) rezultātā noslēdz šādu līgumu (turpmāk – Līgums).

1. **Līguma priekšmets**

1.1. Pasūtītājs uzdod Izpildītājam un Izpildītājs apņemas sniegt portatīvo datoru apdrošināšanas pakalpojumus Rīgas Departamentam padotībā esošo skolu vajadzībām, iepirkumu nomenklatūras CPV kods: 66510000-8 (apdrošināšanas pakalpojumi), (turpmāk – Pakalpojums) saskaņā ar Līguma 1. pielikumu „Tehniskā specifikācija” (turpmāk – Tehniskā specifikācija) un Līguma 2. pielikumu „Finanšu piedāvājums” (turpmāk – Finanšu piedāvājums), kas abpusēji ir saskaņoti un Izpildītāja iesniegtajam piedāvājumam Iepirkumā, turpmāk – Pasūtījums.

1.2. Izpildītājs veic Pakalpojumu, izmantojot savus resursus, iekārtas un materiālus.

1.3. Līguma izpildes vieta ir Eiropas Savienības teritorija, tai skaitā saskaņā ar Tehnisko specifikāciju norādītās Departamenta padotībā esošo skolu adreses vai ārpus tām.

1.4. Paredzamais Līguma darbības termiņš – 12 (divpadsmit) mēneši no Līguma noslēgšanas vai līdz Līguma 2.1. punktā minētās summas sasniegšanai, atkarībā no tā, kurš no nosacījumiem iestājas ātrāk.

1.5. Līdz Līguma 1.4.punktā noteiktā termiņa beigām Pasūtītājam ir tiesības vairakkārt pagarināt Līgumu uz vienu gadu. Līguma darbības termiņš kopumā nepārsniedz 4 (četru) gadu periodu no līguma spēkā stāšanās dienas.

1. **Līguma summa un norēķinu kārtība** 
   1. Līgumcena vienam gadam par Pakalpojuma izpildi tiek noteikta EUR 22 445.50 (divdesmit divi tūkstoši četri simti četrdesmit pieci eiro un 50 centi) bez pievienotās vērtības nodokļa (turpmāk – PVN) saskaņā ar Finanšu piedāvājumu (2.pielikums), kas ir Līguma neatņemama sastāvdaļa.
   2. Līgumcena četriem gadiem par Pakalpojuma izpildi tiek noteikta 89 782.00 EUR (astoņdesmit deviņi tūkstoši septiņu simti astoņdesmit divi eiro 00 centi) bez PVN saskaņā ar Finanšu piedāvājumu (2.pielikums), kas ir Līguma neatņemama sastāvdaļa.
   3. PVN tiek aprēķināts atbilstoši normatīvajiem aktiem.
   4. Pasūtītājs apmaksā Līguma kopējo summu 10 (desmit) darba dienu laikā pēc Pakalpojuma pieņemšanas – nodošanas akta parakstīšanas un rēķina iesniegšanas Departamentā Līguma 3.nodaļā noteiktajā kārtībā, ieskaitot to Izpildītāja norādītajā kontā.
   5. Finansējuma avots projekts “Izglītības iestāžu digitalizācija 7.-9. klasēm” (PVM ID APS1169).
2. **Rēķina formāts un iesniegšanas kārtība**

3.1.Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.

3.2.Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā rēķina apstrādes statusam.

3.3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.

1. **Pakalpojuma izpildes nodošanas un pieņemšanas kārtība**
   1. Pakalpojumi tiek nodoti Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs.
   2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma (iesniegto apdrošināšanas dokumentu atbilstību tehniskajai specifikācijai) pārbaudi un paraksta Pakalpojuma pieņemšanas – nodošanasaktu.
   3. Ja sniegtā Pakalpojuma laikā konstatēti trūkumi vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
   4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
2. **Pušu atbildība**
   1. Pakalpojums Izpildītājam jāveic Tehniskajā specifikācijā (1.pielikums) noteiktajā termiņā.
   2. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
   3. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 5 % apmērā no Līguma kopējās summas, bet ne vairāk kā 10 % no Līguma kopējās summas.
   4. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,5 % apmērā no Līguma kopējās summas, bet ne vairāk kā 10 % no Līguma kopējās summas.
   5. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
   6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Atmaksājamā apdrošināšanas prēmija tiek aprēķināta tieši proporcionāli neizmantotajam polises darbības periodam, neieturot Izpildītāja administratīvos izdevumus par Līgumā veicamajām izmaiņām, kā arī izmaksātās un pieteiktās atlīdzības, izņemot gadījumus, kad speciālās tehnikas vienība no polises tiek izslēgta pēc apdrošināšanas atlīdzības izmaksas pilnīgas bojāejas gadījumā. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
3. **Nepārvarama vara**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
   2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
   5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
4. **Strīdu izskatīšanas kārtība** 
   1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
5. **Noslēguma noteikumi**
   1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
   2. Līguma izbeigšanās gadījumā Pusēm jānorēķinās par visām saistībām, kas radušās līdz Līguma laušanas dienai.
   3. Visi Līguma grozījumi un papildinājumi noformējami rakstiski, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamām sastāvdaļām.
   4. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   5. Pasūtītājs Iepirkuma Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
   6. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma (turpmāk – PIL) nosacījumiem. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi). Līguma grozījumi var attiekties uz līgumcenas pārskatīšanu (palielināšanu vai samazināšanu), Līguma grozījumi var attiekties uz līgumcenas pārskatīšanu (palielināšanu vai samazināšanu), kas saistīta ar datoru skaita izmaiņām.
   7. Būtisku Līguma grozījumu gadījumā Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt Eiropas Savienības (ES) noteikto līgumcenu robežvērtību. Par iespējamām izmaiņām Pasūtītājs informē Piegādātāju ne vēlāk kā 10 (desmit) darba dienas pirms apdrošināšanas polises spēkā stāšanās dienas.
   8. Citi Līguma grozījumi var tikt veikti PIL 61. pantā noteiktajā kārtībā.
   9. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
   10. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
   11. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
   12. Pušu kontaktpersona savstarpēji sadarbības koordinēšanai, ar tiesībām parakstīt pieņemšanas-nodošanas aktus Līguma ietvaros:
       1. Pasūtītāja kontaktpersona: \_\_\_\_\_\_\_\_\_\_, tālr. \_\_\_\_\_\_\_\_\_, e-pasts \_\_\_\_\_\_\_\_\_\_\_\_\_;
       2. Izpildītāja kontaktpersona: \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_ .
   13. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
       1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
       2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
       3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
   14. Līgumam ir pievienoti 2 (divi) pielikumi, kas ir Līguma neatņemamas sastāvdaļas:
       1. 1. pielikums “Tehniskā specifikācija” uz 7 (septiņām) lapām;
       2. 2. pielikums “Finanšu piedāvājums” uz 2 (divām) lapām.
   15. Līgums sastādīts latviešu valodā uz 5 (piecām) lapām ar 2 (diviem) pielikumiem uz 9 (deviņām) lapām. Pusēm ir pieejams abpusēji parakstīts Līgums elektroniskā formātā.
6. **Pušu rekvizīti un paraksti**

|  |  |
| --- | --- |
| Pasūtītājs  Rīgas domes Izglītības, kultūras un  sporta departaments  Juridiskā adrese: Krišjāņa Valdemāra  iela 5, Rīga, LV-1010  Tālrunis: 67026816  e-pasts: [iksd@riga.lv](mailto:iksd@riga.lv)  Norēķinu rekvizīti:  Rīgas valstspilsētas pašvaldība  Juridiskā adrese: Rātslaukums 1, Rīga, LV-1050  NMR kods: 90011524360  PVN. reģ. Nr.: LV90011524360  Banka: Luminor Bank AS  Latvijas filiāle  Kods: RIKOLV2X  Konts: LV48RIKO0020100001390  RD iestādes kods: 210 (Izglītības, kultūras un sporta departaments)  Dokumentu ar drošu elektronisko  parakstu parakstīja L.Lancmane | Izpildītājs  "Compensa Vienna Insurance Group" ADB Latvijas filiāle  Juridiskā adrese: Vienības gatve 87H, Rīga, LV-1004  Reģistrācijas Nr. 40103942087  Tālrunis: +37167558888  e-pasts: [info@compensa.lv](mailto:info@compensa.lv)  Banka:  Kods:  Konts:  Dokumentu ar drošu elektronisko  parakstu parakstīja A. Freimanis |